พอเริ่มไอมากๆก็มีเลือดออกครับ เป็นสีแดงออกชมพู่ครับ
สวัสดีค่ะ อาการไอแล้วมีเลือดปน อาจเกิดจาก1. การไอที่มากและรุนแรง อาจทำให้เกิดเส้นเลือดฝอยในทางเดินหายใจฉีกขาด และมีเลือดออกมาเมื่อไอได้2. วัณโรคปอด โดยจะมี ไอเรื้อรังนานเกิน 3 สัปดาห์ โดยเริ่มแรกมักเป็นการไอแห้ง ต่อมาจึงมีเสมหะ หรือมีเสมหะปนเลือด หรือไอเป็นเลือด ร่วมกับมีอาการเหนื่อย อ่อนเพลีย น้ำหนักลดลงชัดเจน เหงื่อออกกลางคืน มีไข้ เป็นต้น3. ปอดบวม ฝีในปอด4. โรคหลอดลมพอง5. มีลิ่มเลือดอุดตันเส้นเลือดในปอด6. มีความผิดปกติของหลอดเลือดในปอด7. มะเร็งปอด8. โรคนอกปอด เช่น เกร็ดเลือดต่ำ มีเกร็ดเลือดหรือโปรตีนที่ช่วยในการแข็งตัวของเลือดทำงานผิดปกติ หรืออาจเป็นผลข้างเคียงจากการใช้ยาบางชนิด เช่น ยาป้องกันการแข็งตัวของเลือด เป็นต้นหากเลือดที่ออกมีปริมาณไม่มาก และไม่ได้ออกทุกครั้งที่ไอ ก็อาจสังเกตอาการไปก่อน แต่หากเลือดที่ออกมีปริมาณมาก เช่น ออกมาครั้งละครึ่งแก้วน้ำ ออกมาทุกครั้งที่ไอ มีอาการหน้ามืด เวียนหัว เป็นลมร่วมด้วย ก็ควรรีบไปพบแพทย์โดยเร็วสำหรับอาการไอ หากเป็นมาต่อเนื่องนานเกิน 2 สัปดาห์แล้ว หรือมีไข้สูง มีเหนื่อยหอบ ก็ควรไปพบแพทย์เพื่อตรวจหาสาเหตุค่ะ